Pengenalan kepada Ilmu Hadis (karya)

Kitab Pengenalan tentang Ilmu Hadis (Ibn al-Ṣalāḥ) () ialah kitab karangan `Abd al-Raḥmān ibn `Uthmān al-Shahrazūrī, lebih dikenali sebagai Ibn al-Salah. Ia ditulis dalam abad ke-13, dan memerikan kajian dalam disiplin ilmu atau sains hadis, istilahnya, dan asas-asas penilaian riwayat perawi. Hadis ialah satu kenyataan yang dicatat, tindakan atau kebenaran Nabi Muhammad (SAW), yang menjadi sumber hukum-hakam dalam Syariat Islam. Ilmu hadis yang termaktub dalam kitab ini memerikan prinsip-prinsip yang digunakan pakar hadis bagi menilai kesahan setiap periwayatan. 

Pengenalan mengandungi 65 bab, setiap satu membincangkan suatu pemasalahan berkaitan hadis. Tiga puluh tiga bab yang pertama memerikan kesahan sesuatu hadis, atau penerimaannya sebagai asas hukum Fikah. Bab-bab berikutnya bersangkut paut dengan isnād (atau rantaian periwayatan). Kemudian terdapat siri bab berkaitan adab ahli hadis dan cara pentranskripsian. Bab-bab akhir memerikan pelbagai pemasalahan berkaitan perawi hadis termasuk resam penamaan. 

Ibn al-Salah memulakan Pengenalan sebagai suatu siri syarahan yang diimlakkan kepada penuntutnya di Damsyik yang berakhir pada tahun 1233 M. Ia menerima perhatian daripada pengarang terkemudian yang menerang, meringkas dan mengolahkannya sebagai puisi. Ia menjadi contoh bagi kitab-kitab terkemudian yang sama genre dengannya. Pengenalan telah diterbitkan beberapa kali dalam bahasa Arab dan juga diterjemahkan ke dalam bahasa Inggeris.

 Tajuk 
Pengenalan tidak diberi judul oleh pengarangnya dan oleh sebab itu terdapat terkaan tentang judulnya, dan beberapa judul telah dikemukan. al-Zhahabi merujuk kepadanya sebagai `Ulūm al-Ḥadīth, Ilmu Hadis,al-Dhahabī, Siyar ʻAlām al-Nubalāʼ, Beirut: Muʼassah al-Risālah, 2001. 23:140–4. seperti juga Ibn Ḥajr dan Muḥammad ibn Ja'far al-Kattani.

Rujukan